OpenLLM-France/wikimedia huggingface dataset:
# Bilingual Today, French Tomorrow

Bilingual Today, French Tomorrow: Trudeau's Master Plan and How it Can be Stopped (en català: Bilingüe avui, francès demà: El pla mestre de Trudeau i com es pot detenir) va ser un llibre polèmic, editat el 1977 per Jock V. Andrew, oficial naval canadenc retirat, que al·legava que la política oficial de bilingüisme del primer ministre Pierre Trudeau era un complot per transformar el Canadà en un país monolingüe al qual només s'hi parlaria francès, instituint una discriminació lingüística contra els canadencs anglòfons.
El llibre va inspirar la formació del grup Aliança per a la Conservació de l'Anglès al Canadà.

## Referències

* ↑ Hayday, Matthew. Bilingual Today, United Tomorrow: Official Languages in Education and Canadian Federalism (en anglès). McGill-Queen's Press, 2005. ISBN 077357736X.
# Plegafulles olivaci

El plegafulles olivaci (Automolus infuscatus) és una espècie d'ocell de la família dels furnàrids (Furnariidae)

## Hàbitat i distribució

Habita el sotabosc de la selva humida de l'est de Colòmbia, sud de Veneçuela, Guaiana, est de l'Equador, est del Perú i Amazònia del Brasil.

## Referències

* ↑ «Plegafulles olivaci». Cercaterm. TERMCAT, Centre de Terminologia. Rev. 29/03/2021(català)
# Lliga espanyola d'hoquei sobre patins masculina 1970-1971

La segona edició de la Lliga espanyola d'hoquei patins masculina, denominada en el seu moment Divisió d'Honor, s'inicià el 4 d'octubre de 1970 i finalitzà el 28 de març de 1971. El FEMSA, ascendit de la primera estatal va ser el primer equip no català que va jugar la màxima categoria. Va aconseguir el títol el Reus Deportiu i van descendir el CP Vic i l'Igualada HC. L'HC Sentmenat va mantenir la categoria en una promoció posterior.

## Participants

| FC BARCELONA REUS DEPORTIU HC SENTMENAT IGUALADA HC CH MATARÓ CE ARENYS DE MUNT RCD ESPANYOL | CP VOLTREGÀ CP VILANOVA CN REUS PLOMS CE VENDRELL AA NOIA FEMSA CP VIC |

## Llegenda

| Pts = Punts totals PJ = Partits jugats PG = Partits guanyats PE = Partits empatats PP = Partits perduts GF = Gols a favor | GC = Gols en contra DG = Diferència de gols (GF-GC) Ressaltat en verd = Equip campió de lliga. Ressaltat en blau = Equip que promociona per la permanència. Ressaltat en vermell = Equip descendent de categoria. |

## Fase Regular
### Classificació

| Pos | Equip | Pts | PJ | PG | PE | PP | GF | GC | DG |
| 1 | Reus Deportiu | 42 | 26 | 20 | 2 | 4 | 162 | 85 | +77 |
| 2 | AA Noia | 40 | 26 | 20 | 0 | 6 | 123 | 69 | +54 |
| 3 | CP Voltregà | 36 | 26 | 16 | 4 | 6 | 156 | 113 | +43 |
| 4 | CE Arenys de Munt | 34 | 26 | 16 | 2 | 8 | 92 | 78 | +14 |
| 5 | FEMSA | 34 | 26 | 16 | 2 | 8 | 117 | 104 | +13 |
| 6 | FC Barcelona | 33 | 26 | 14 | 5 | 7 | 103 | 66 | +37 |
| 7 | Hoquei Club Mataró | 27 | 26 | 13 | 1 | 12 | 100 | 89 | +11 |
| 8 | RCD Espanyol | 25 | 26 | 11 | 3 | 12 | 104 | 98 | +6 |
| 9 | CE Vendrell | 23 | 26 | 10 | 3 | 13 | 94 | 126 | -32 |
| 10 | Cerdanyola CH | 20 | 26 | 9 | 2 | 15 | 110 | 119 | -9 |
| 11 | CN Reus Ploms | 19 | 26 | 9 | 1 | 16 | 96 | 120 | -24 |
| 12 | HC Sentmenat | 15 | 26 | 6 | 3 | 17 | 83 | 123 | -40 |
| 13 | CP Vic | 10 | 26 | 4 | 2 | 20 | 65 | 140 | -75 |
| 14 | Igualada HC | 6 | 26 | 3 | 0 | 23 | 66 | 141 | -75 |

## Promoció

| HC Sentmenat | 6-2 | Coma Cros |
| Coma Cros | - | HC Sentmenat |

## Enllaços externs

* (castellà) Web oficial de la Reial Federació Espanyola de Patinatge
# La Paperera Catalana

La Paperera Catalana és una fàbrica del municipi d'Alcover (Alt Camp) inclosa en l'Inventari del Patrimoni Arquitectònic de Catalunya.

## Descripció

Fàbrica de paper, situada al costat del riu Francolí. Està formada per nombrosos cossos, que responen a una arquitectura industrial, naus cobertes a dues vessants, sostingudes per pilars de formigó, als quals s'adossen els tancaments exteriors que són de maó revocats i pintats de blanc. Les finestres són amples i junt amb les pilastres van formant un ritme compositiu clar i ordenat. L'estructura del magatzem construït el 1936 per C. Martinell està formada per pòrtics de formigó armat que varien de llum per anar-se adaptant al canal del riu Francolí. Els pilars s'eixamplen a manera de capitell en unir-se a les jàsseres. Enmig de la nau els pilars i les jàsseres apareixen doblegades degut a l'existència d'una junta de dilatació. Les finestres han estat tapades per a evitar corrents d'aire en cas d'incendi.

## Història

Originàriament era un molí de farina datat del s. XVIII, del qual es conserva una arcada en l'interior d'una de les naus que actualment s'utilitza com a magatzem. Posteriorment passaria a ser un molí paperer que amb el temps es va anar transformant en l'actual fàbrica. Entre les naus cal destacar l'existència d'un magatzem construït per Cèsar Martinell en 1936.

## Referències

* 1 2 «La Paperera Catalana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 febrer 2016].
# Kfar Szold

Kfar Szold (Hebreu: כפר סאלד) és un kibbutz que es troba a la Vall d'Hula a Israel.

## Història

El Quibuts Kfar Szold, es va fundar a començaments dels anys 1940 per immigrants jueus d'Hongria, d'Àustria, i d'Alemanya, i va ser anomenat en honor de Henrietta Szold, la persona que va fundar Hadassah, una organització sionista de dones. Durant Segona Guerra Mundial, Szold va ajudar rescatar a nens de l'Holocaust, i els va fer portar a Palestina durant el Mandat Britànic, a llocs com el quibuts Kfar Szold.
El dia 9 de gener de 1948, aproximadament 200 àrabs van travessar la frontera siriana, i van atacar el Quibuts, com a represàlia per l'atac del Haganà contra un poble àrab que estava a prop de Al-Khisas, unes quantes setmanes abans. L'Exèrcit britànic, va unir les seves forces amb el defensors jueus, fent servir foc d'artilleria, i va aconseguir abatre a 25 atacants.
Abans de la Guerra dels Sis Dies l'any 1967, Kfar Szold era un objectiu constant per l'artilleria siriana que disparava des dels Alts del Golan. El dia 21 de juliol de l'any 2006, un coet Katiuixa va ser llançat per la guerrilla Hezbollah del Líban, i va colpejar un nombre de comunitats agrícoles de la vall de Hula, entre elles Kfar Szold. Els atacs van causar un gran nombre de ferits.

## Economia

Els productes agrícoles principals del kibbutz són pomes, fruites cítriques, alvocats, blat de moro, síndries i bestiar. A banda de l'agricultura, el quibuts opera una fàbrica de metall Lordan, especialitzant en instruments que condueixen calor i fluids. Com molts altres quibuts, Kfar Szold té una pensió per a viatgers. El quibuts també té un jardí d'escultures. Com que el quibuts està en un procés de privatització, diversos negocis i serveis locals són proporcionats pels seus membres.

## Enllaços externs

* www.kfarszold.co.il/ (hebreu)
* Lloguer de vacances empresarials local - בצל האלון Arxivat 2015-05-30 a Wayback Machine.
# Bi Gui

Bi Gui :
| Xinès tradicional: | Xinès tradicional: | 畢軌 |
| Xinès simplificat: | Xinès simplificat: | 毕轨 |
| Mandarí |
| Mandarí | Pinyin: | Bì Guǐ |
    En aquest nom xinès, el cognom és Bi.
Bi Gui (mort el 249 EC), nom estilitzat Zhaoxian (昭先), va ser un assessor del regent de Cao Wei Cao Shuang durant el període dels Tres Regnes de la història xinesa. Més tard, quan Cao Shuang va ser enganyat per Sima Yi i perdé la seva posició i poder en l'Incident a les Tombes Gaoping, Sima Yi, es va desfer de gairebé tots els assessors de Cao Shuang, incloent Bi Gui.

## Vegeu també

* Llista de persones dels Tres Regnes
# Plegamans (llinatge)

Els Plegamans van ser un llinatge català, membres del patriciat urbà, relacionats amb afers públics. Van ser, en moltes ocasions, persones de confiança dels reis, almiralls, ambaixadors, agutzils i altres càrrecs públics. En aquesta línia, els Plegamans van ser una de les moltes famílies de l'oligarquia urbana que durant la baixa edat mitjana van començar a adquirir terres i llocs, substituint a l'antiga petita noblesa, per així després poder ser prestadors de la corona, i augmentar els seus ingressos, obtenint també concessions en els governs municipals, amb la voluntat final d'accedir a l'estatus de la noblesa.
Sobre els seus orígens, les primeres referències apareixen al segle xii, el 1151 ja eren cavallers, i un dels seus membres, Dalmau de Plegamans, era capità general de l'armada naval de Ramon Berenguer IV. Durant aquest segle apareixen documentats amb el castell de Plegamans.
No obstant això, destaquen sobretot durant el segle xiii, en què el membre més destacat és Ramon de Plegamans, mort el 1240, lloctinent de Catalunya i procurador encarregat de l'estol i dels proveïments en la conquesta de Mallorca de 1229. Va casar amb Maria, amb qui va tenir a Marimon de Plegamans. El 1225 era representant de Barcelona a l'assemblea de Pau i Treva de Tortosa. El mateix any compra a Guillem II de Bearn el castell de Sant Marçal, a Cerdanyola, i també adquiria els drets a Teià, Alella, Badalona i Santa Coloma de Gramenet. El fill de Ramon, Marimon de Plegamans, va ser un dels prohoms que va assistir a l'atorgament reial del Costum de València el 1239, rebent un considerable patrimoni d'alqueries a l'Horta de València: la de Trullàs, vora Sollana, la d'Albalat Acifilia (Albalat dels Sorells) i la de Beniemén, a més de cases a la ciutat. També un altre membre, Guillem de Plegamans, va rebre l'alqueria de Benimanor.
Una part del llinatge, a partir del fill de Marimon, Romeu de Marimon de Plegamans, sembla que donen a un nou llinatge, els dels Marimon. Situats en una banda social difusa entre el ciutadanatge de Barcelona i la baixa noblesa, que van convertir-se en senyors del castell de Sant Marçal. També tingueren càrrecs de confiança del rei i responsabilitats de govern a la ciutat de Barcelona.

## Referències

* 1 2 Robert, I; Burns, S.J «The King's Pardon: A Genre in Documentary Typology (Montpellier-Perpignan-Barcelona, 1274)». Medievalia, 7, 1987, pàg. 57-71.
* ↑ Cuadrada Majó, Coral «Senyors i ciutadans: les senyories catalanes a la Baixa Edat Mitjana». Revista d'Història Medieval, 8, 1997, pàg. 68.
* ↑ Pujades, Jeroni. Crónica universal del principado de Cataluña, vol. 8. Barcelona: Imprenta de J. Torner, 1832, p. 448.
* ↑ «Castell de Plegamans». Pobles de Catalunya. [Consulta: 9 febrer 2014].
* ↑ «Ramon de Plegamans». Gran Enciclopèdia Catalana. [Consulta: 9 febrer 2014].
* ↑ Guinot, Enric; Torró, Josep. Repartiments a la Corona d'Aragó. València: Universitat de València, 2007, p. 148.
* ↑ Ferrer i Mallol, Maria Teresa «Altres famílies i membres: l'oligarquia barcelonina». El "Llibre del Consell" de la ciutat de Barcelona [Barcelona], 2007.
# Mètrocles

Metrocles (grec antic: Μητροκλῆς, llatí: Metrocles) fou un filòsof grec que va viure als segles IV i III aC. Era nadiu de Maronea i germà de la filòsofa Hipàrquia.
Fou deixeble de Teofrast i després de Crates, de qui va aprendre la filosofia dels cínics. Era molt hàbil i va viure fins edat avançada. Va escriure diversos llibres que, segons Hecató a la seva obra Χρείαι, al final va cremar, però altres autors diuen que només va cremar les lliçons que li havia donat Teofrast.
Mètrocles deia que hi ha coses que es compren amb diners, com ara una casa, però n'hi ha d'altres que només amb temps i dedicació, com l'educació.

## Referències

* ↑ Diògenes Laerci, Sobre les vides, les opinions i les sentències dels filòsofs il·lustres, VI, 94.
# Lliga espanyola d'hoquei sobre patins masculina 1969-1970

La primera edició de la Lliga espanyola d'hoquei patins masculina, denominada en el seu moment Divisió d'Honor, s'inicià el 5 d'octubre de 1969 i finalitzà el 12 d'abril de 1970. La van configurar 12 dels 13 equips que a l'anterior temporada formaven la Primera Divisió de Catalunya, i el CE Arenys de Munt i l'HC Sentmenat ascendits de la Segona Divisió de Catalunya. Cap equip de les altres regions va accedir a la màxima categoria. Es va proclamar campió de lliga el Reus Deportiu i van descendir el CP Vilanova i el Coma Cros. L'HC Sentmenat i l'Igualada HC van mantenir la categoria en una promoció posterior.

## Participants

| FC BARCELONA REUS DEPORTIU HC SENTMENAT IGUALADA HC CH MATARÓ CE ARENYS DE MUNT RCD ESPANYOL | CP VOLTREGÀ CP VILANOVA CN REUS PLOMS CE VENDRELL AA NOIA COMA CROS CERDANYOLA CH |

## Llegenda

| Pts = Punts totals PJ = Partits jugats PG = Partits guanyats PE = Partits empatats PP = Partits perduts GF = Gols a favor | GC = Gols en contra DG = Diferència de gols (GF-GC) Ressaltat en verd = Equip campió de lliga. Ressaltat en blau = Equip que promociona per la permanència. Ressaltat en vermell = Equip descendent de categoria. |

## Fase Regular
### Classificació

| Pos | Equip | Pts | PJ | PG | PE | PP | GF | GC | DG |
| 1 | Reus Deportiu | 39 | 26 | 19 | 1 | 6 | 177 | 79 | +98 |
| 2 | AA Noia | 37 | 26 | 18 | 1 | 7 | 126 | 78 | +48 |
| 3 | RCD Espanyol | 34 | 26 | 14 | 6 | 6 | 127 | 89 | +38 |
| 4 | CH Mataró | 34 | 26 | 15 | 4 | 7 | 111 | 94 | +17 |
| 5 | CP Voltregà | 33 | 26 | 16 | 1 | 9 | 145 | 104 | +41 |
| 6 | CE Vendrell | 32 | 26 | 15 | 2 | 9 | 96 | 91 | +5 |
| 7 | FC Barcelona | 27 | 26 | 12 | 3 | 11 | 108 | 113 | -5 |
| 8 | Cerdanyola CH | 25 | 26 | 11 | 3 | 12 | 116 | 120 | -4 |
| 9 | CE Arenys de Munt | 23 | 26 | 8 | 7 | 11 | 73 | 99 | -26 |
| 10 | CN Reus Ploms | 21 | 26 | 9 | 3 | 14 | 86 | 103 | -17 |
| 11 | HC Sentmenat | 19 | 26 | 8 | 3 | 15 | 84 | 127 | -43 |
| 12 | Igualada HC | 17 | 26 | 6 | 5 | 15 | 76 | 114 | -38 |
| 13 | CP Vilanova | 13 | 26 | 5 | 3 | 18 | 67 | 115 | -48 |
| 14 | Coma Cros | 10 | 26 | 3 | 4 | 19 | 63 | 129 | -66 |

## Promoció
### Eliminatòria 1

| HC Sentmenat | - | CP Calafell |
| CP Calafell | - | HC Sentmenat |

### Eliminatòria 2

| CP Cibeles | 3-1 | Igualada HC |
| Igualada HC | 3-0 | CP Cibeles |

## Enllaços externs

* (castellà) Web oficial de la Reial Federació Espanyola de Patinatge
# La Papiola

La Papiola és una entitat de població del municipi català d'Albinyana, situat a la comarca del Baix Penedès.

## Història i localització

La urbanització, els primers habitatges de la qual es van començar a construir a mitjan segle xx, està travessada per la carretera C-51 i ubicada a la falda de la serra llarga de la Papiola (d'on pren el nom). Separa el termes municipals del Vendrell i d'Albinyana i limita amb les altres entitats de població de Bonaterra i Les Peces.

## Activitats i serveis

L'activitat de la Papiola és pràcticament residencial i escassa de serveis. El mercat setmanal (de tot el municipi) s'organitza els diumenges, i la Festa Major se celebra el 2 d'agost —tot acollint diades castelleres periòdicament.
Pel que fa al transport públic, una línia d'autobús gestionada per l'ajuntament d'Albinyana i pel servei comarcal d'autobusos del Baix Penedès ofereix una cobertura dïurna de dilluns a dissabte entre la Papiola, Bonaterra, les Peces, el centre d'Albinyana i el Vendrell.

## Referències

* ↑ «La Papiola». Gran Enciclopèdia Catalana. Barcelona: Grup Enciclopèdia Catalana.
* ↑ «Localització i geografia». Ajuntament d'Albinyana. [Consulta: 1r juliol 2017].
* ↑ «Mercat Setmanal a Albinyana». Mercats Setmanals de Catalunya. Arxivat de l'original el 4 d’agost 2020. [Consulta: 1r juliol 2017].
* ↑ «Festa Major de la Papiola (Albinyana)». Catàleg del Patrimoni Festiu de Catalunya. Generalitat de Catalunya. [Consulta: 1r juliol 2017].
* ↑ Arroyo i Julivert i Bofarull i Terrades, 2004, p. 150.
* ↑ «Servei d'autobusos Albinyana - Vendrell» (PDF). Centre d'Iniciatives i Turisme del Vendrell. [Consulta: 30 juliol 2017].

## Bibliografia

* Arroyo i Julivert, Salvador; Bofarull Terrades, Manuel. Folklore d'Albinyana i les Peces, recull històric. Valls: Cossetánia, 2004 (El Tinter ; 53). ISBN 9788497910651.
# False Alarm

False alarm és una cançó realitzada pel cantautor canadenc The Weeknd, com a part del seu tercer àlbum Starboy. La cançó va ser llançada l'11 d'octubre de 2016 mentre que el videoclip el van publicar el 13 d'octubre del mateix any.

## Sinopsi

El videoclip documenta un violent robatori a un banc. Aquest s'inicia al banc on els lladres segresten a una ostatge per poder escapar. Posteriorment l'escena es trasllada al carrer on els protagonistes aconsegueixen escapar en un camió. Aquests són perseguits per la policia mentre tenen baralles internes. Quan acaba la persecució i després d'un seguit d'accions violentes, només resten vius dos dels lladres i l'ostatge. Finalment, l'ostatge mata un dels lladres i després pateixen un accident i el lladre i protagonista queda greument ferit. És en aquest moment quan l'ostatge agafa el botí i marxa.

### Elements característics del videoclip

Un dels elements més destacats del videoclip és el punt de vista subjectiu que s'ha escollit per la filmació. Aquest punt de vist assimila el codis visuals dels FPS (First person shooters). Visionem el videoclip des de la visió del protagonista, un dels lladres. Al final del videoclip es revela que el protagonista és el cantant del grup, Abel Tesfaye.
La imatge del videoclip ha estat tractada per simular un videojoc. D'aquesta manera prioritzen els colors freds i artificials, elecció artística que encaixa amb la temàtica violenta del videoclip.
A causa de la extrema violència que es mostra, el videoclip conté una advertència d'avís parental i contingut explícit i violència gràfica a l'inici. Aquesta característica ha fet que el videoclip sigui polèmic i hagi aconseguit milions de visualitzacions arreu del món. Tot i ser qualificat per alguns com ara la revista Terra com un suïcidi, és innegable la seva repercussió mediàtica.
# Bi Sheng (cràter)

Bi Sheng és un cràter d'impacte situat a la cara oculta de la Lluna, prop del Pol Nord lunar. És a prop dels prominents cràters Seares, Karpinskiy i Milankovic.
* Localització de Bi Sheng (centre de la imatge)
* Imatge de la missió Clementine (1994)
La vora del cràter té forma circular. Moderadament erosionat, les parts sud i nord-oest de la vora estan cobertes per grans cràters. L'altura de la vora sobre el terreny circumdant és d'aproximadament 1200 m, i el volum del cràter és d'aproximadament 2500 km³. El fons del sòl de el cràter és irregular, marcat per molts cràters petits.
L'agost de 2010 va rebre el nom de l'inventor xinès Bi Sheng (990-1051) per decisió de la UAI.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Prescott

«Prescott» té aquests significats:
* Geografia:
** Prescott (Arizona), població dels Estats Units a l'estat d'Arizona.
** Prescott (Arkansas), població dels Estats Units a l'estat d'Arkansas.
** Prescott Valley, població dels Estats Units a l'estat d'Arizona.
* Biografies:
** Prescott Bush (Columbus, 1895 – Nova York, 1972), polític nord-americà.
** James Prescott Joule (1818 – 1889), físic anglès.
** Edward C. Prescott (Glens Falls, 1940), economista i professor universitari estatunidenc guardonat amb un Premi Nobel.
* Prescott Observatory, observatori astronòmic.
# Mókraia

Mókraia (en rus: Мокрая) és un poble de l'óblast de Sverdlovsk, a Rússia, segons el cens del 2010 tenia 68 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Laberint d'Egipte

El laberint fou una construcció complexa feta pels egipcis a Birkat Qarun, prop de Cocodrilòpolis. El monument es deia en egipci Lapirohunt, que vol dir 'temple a l'entrada del llac', que els grecs van traduir per Labyrinthos, i en temps dels Ptolomeus es va conèixer com a laberint d'Arsinoe, perquè la ciutat havia canviat el nom, i popularment també es va dir la casa de Caron (el nom de l'estany a la vora del qual era).
Fou construït durant la dinastia XI pel faraó Amenemhet III i estava destinat a integrar un conjunt amb dependències administratives, palau reial, temple i tomba del rei. Heròdot el descriu i parla de la seva grandesa i cost, i diu que el formaven 12 palaus coberts amb sis portes al nord i sis al sud, tot encerclat per un mur exterior; les cambres n'eren dobles, algunes de subterrànies, amb 3.500 cambres per planta; Heròdot descriu el seu pas pels palaus: es passava d'un pati a una sala, d'aquesta a unes galeries, d'allí a altres espais coberts, a sales i a patis; tots els sostres eren de la mateixa pedra que els murs, i tant al sostre com als murs hi havia milers d'escultures; cada palau tenia un peristil interior de pedra blanca; en cada angle, una piràmide sobre les quals hi havia esculpides estàtues dels déus.
Estrabó, més tard, descriu una piràmide de 110 metres d'alçària destinada a tomba reial, i al davant una sèrie de palaus en dues files agrupats de dos en dos, precedits d'un peristil que s'obria amb un pati rodejat d'un pòrtic; Estrabó diu que cada gran sacerdot de cada nomós tenia el seu palau, i que rendien culte al faraó. Una part del conjunt era a l'obscuritat i algunes portes, quan s'obrien o tancaven, produïen sorolls. A les cambres inferiors, eren enterrats els reis i alts personatges, i els cocodrils sagrats, i no podien ser visitades.
Amb el romans, es va fer servir de pedrera i les columnes de granit rosa del laberint, les lloses i la pedra calcària se'n van retirar i foren utilitzats en altres llocs.

## Vegeu també

* Piràmide d'Amenemhet III.
* Laberint de Creta.
# LCF

LCF té els següents significats:
* Campionat de Córdoba de futbol (del seu nom en castellà Liga Cordobesa de Fútbol), competició de futbol de la província de Córdoba (Argentina)
* Liga Carioca de Futebol, competició de futbol de l'estat de Rio de Janeiro (Brasil), antecessora de l'actual Campionat carioca
* Canadian Football League (del seu nom en francès Ligue Canadienne de Football), màxima competició de la variant de futbol americà que es juga al Canadà
* Boeing 747 LCF (de l'acrònim en anglès Large Cargo Freighter), avió de càrrega variant del Boeing 747
* LCF també apareix com a acrònim de Llucifer a La novena porta, pel·lícula de Roman Polanski